<<ที่นัดหมายดวลวงสวิง>>

     ห้างเซ็นทรัล ลาดพร้าว ชั้น B ตรงใกล้ๆบันไดเลื่อนครับ

<<โปรขี้บ่น ชี้แนะไกด์ไลน์>>

     ตอนภาพยนตร์เรื่อง อายุน้อยร้อยล้าน เค้าเป็นคนขายสาหร่ายทอดอยู่ดีๆ มาวันนี้แกมาขายมันฝรั่งทอดอีกแล้ว 555+ สำหรับ พีช พชร ผู้น่าสงสาร ว่ากันว่าน้องเค้าเคยให้สัมภาษณ์ว่า ไม่มีบ้าน ต้องประดิษฐานอยู่ตามแต่ละโรงแรมของทางครอบครัวในเครือเซ็นทรัล ซึ่งมีกว่า 20-30 แห่ง ทั่วประเทศไทยและต่างประเทศเท่านั้นเอง 555+ โถทำไมชีวิตน้อง GB และเหล่าทีมงาน ไม่เป็นอย่างงี้บ้าง อยากจะขอสละกระตอบ ไปใช้ชีวิตแทนเหลือเกิน...555+ 

     ด้วยแบรนด์มันฝรั่งทอดอันแจ่มแมวจากประเทศฟิลิปปินส์ ที่เดิมๆเป็นแค่ร้านแนวKiosk เคลื่อนที่ แต่เปรี้ยงแบบไม่ธรรมดาจนขยายสาขาได้มาก จนกลายมาเป็นแฟรนด์ไชส์ในที่สุด พร้อมตีตลาดเมืองนอก ทั้ง อินโดนีเซีย ออสเตรเลียและแม้แต่ในสหรัฐอเมริกาเองก็บูมๆไม่หยอก กดไปรวมๆกว่า 650 สาขาทั่วโลกเข้าให้แล้ว ทำให้คุณพี่พีช (ทีมงานบอก เรียกเค้าพี่นะ ตัวพี่หน่ะจะรุ่นพ่อเค้าอยู่แล้ว 555+) ที่เค้าก็ติดอกติดใจในรสชาติ ขอซื้อแฟรนด์ไชส์มาลองเปิดในห้างส่วนตัวซะหน่อย (ว้าย... ก็แค่ห้างส่วนตัวเอง 555+)

     เซ็นทรัลเวิร์ด เป็นตัวเปิดประเดิมและขยายไปเรื่อยๆ สำหรับเราแล้ว ดูพึงพอใจที่ได้มาชิมที่ เซ็นทรัล ลาดพร้าว ใกล้ๆบ้าน ทานมันฝรั่งทอดที่เค้าว่ากันว่า 555+ คัดสรรแต่ของดีๆ รสชีส รสบาร์บีคิว รสชิลลี่ รสวาซาวบิ รสโนริ สาหร่ายและรสซาวครีมแบ่งเป็น 4 ขนาด ตั้งแต่ Large 39 บาท Jumbo 59 บาท ส่วน Mega 79 บาทและGiga 129 บาท เลือกได้ 2 รสใน 1 ถ้วย แถมกับของทานอื่นๆ เช่น แฮชบารวน์ เทเทอท็อตส์และวาฟเฟิล ฟราย อีกด้วย ส่วนรสชาติจะสวยๆรวยๆดูดี หรือเป็นแค่มันแท่งโรยผงชูรส คงต้องลองไปลุ้นกันดูจ๊ะ .... 555+

 <<หลุมแล้วหลุมเล่า ที่เราฝ่าฟัน>>

     - มันฝรั่งทอด ( Large 39 บาท) ????????????: เราเลือกรสบาบีคิว ด้วยกระบวนการที่ทอดกันสดใหม่ๆ เมื่อได้สั่งเราจะได้ความกรอบนอก สดๆ ด้านในร้อนๆ ลวกปากกันสนาน 555+ จากนั้นนำไปเขย่าให้เร้าใจด้วยผงคลุกบาร์บีคิว สีออกส้มและใสๆ ติดมั่งไม่ติดมั่งตามแต่ศรัทธา 555+ เข้าปากมาแล้ว 55555+ แสนธรรมดา

<<จบแมทช์เช็คคะแนนกันหน่อย>>

     >รสชาติ – 3/5 : วัตถุดิบและรสสัมผัสนั้นธรรมดา แท่งไม่ใหญ่ ดีที่ได้ความยาวๆ ไม่อมน้ำมัน ไม่ฉ่ำเหนียว เนื้อนอกกรอบใช้ได้ ด้านในไม่แห้งจนเกินไป แต่เนื้อตัวดูบางไปหน่อย ไม่เต็มคำมากนัก ผงชูรส เอ้ย 555+ ผงปรุงรส สร้างรสชาติได้ตามต้องการจริง แต่มันไม่เข้าเนื้อกันในที่สุด รสไม่ชัดเด่นดั่งหวัง ด้วยความที่ผงยังเม็ดใหญ่ ไม่ละเอียด ออกหยาบ ทำให้ติดตัวฟรายได้ไม่ดีนัก  มีเพียงผงเล็กจริงๆที่เกาะติดอยู่ได้ รวมๆแล้ว กลิ่นพอใช้ได้ เข้มข้นเฉยๆ จัดจ้านเด็กยังละเลงตาเล่นได้ 555+ หน้าตาและสีสันน่าทานดีพอใช้ได้ครับ

     >ราคา – 3/5 : พอแวะมากัน กระชับความสัมพันธ์ก็พอ 39 บาทดูโหดร้ายไม่เบากับของทานเล่น คลุกรสกับผงวิเศษ 555+คุณภาพนั้นพอใช้ได้ ไม่ได้เลวร้ายหรือดีมากกมาย ออกแนวเสมอตัวครับ ปริมาณดูดีพอใช้ได้ แอบไม่ค่อยหนาแน่นเท่าไหร่นัก (ทีมงานบอกว่า เราอาจจจะทานผงไม่หมดเองก็ได้นะ 555+) แล้วน้อง GB ก็พอทานได้บ้างจ๊ะ

     >บรรยากาศ – 3.5/5 : ร้านเคาร์เตอร์ดูเรียบง่าย เน้นแต่ละโซนสีเหลือง เทา พร้อมได้เห็นกรรมวิธีการทำกันจะๆตา ตั้งแต่กระบวนการการทอด ยันนำลงถ้วย ดูสะอาดสะอ้านดีใช้ได้ มีที่นั่งทานพอประมาณ 4-5 ที่ด้านหลังครับ

     >บริการ – 3.5/5 : พนักงานร้านต้อนรับเราดีใช้ได้ ยิ้มแย้มแจ่มใสและพูดคุยสุภาพดีพอสมควร ให้คำแนะนำและอธิบายได้ดีใช้ได้ เชียร์แขกพอประมาณ การบริการรวดเร็วดีใช้ได้ การตระเตรียมอาหารนั้นรวดเร็วดีพอสมควร แม้จะมีคิวให้ได้รอกันบ้าง สถานที่จอดแพงตามไลตล์เค้าหล่ะ 

<<แคดดี้คู่ใจ กระซิบบอก >>

     พอได้รุ๊งกริ๊งจ๊ะ

==================================
     “ รีวิวทุกฉบับ ไม่เหมาะสำหรับเจ้าของร้านใจแคบ หลงใหล หมกมุ่น และผู้ที่ไม่รู้จักผิดชอบชั่วดีของตนเอง โปรดอย่าทำตัวโลกแคบ ควรหัดเปิดหูเปิดตาเปิดกะลาเปิดใจกันบ้าง เพื่อการปรับปรุงในทุกๆด้าน ลูกค้าคือพระเจ้า พระเจ้ามีดี มีงี่เง่าบ้าง มันเป็นเรื่องปกติ แต่...พระเจ้าเอาตังมาให้คุณใช้ ไม่ได้ขอทานฟรีนะครับ ”

Just enjoy it…!!!  Flamboyant and frank review by GB.